**Näfels** estis ĝis la 31-a de decembro 2010 komunumo en Kantono Glaruso, en Centra Svislando. Ĝi havis 3953 loĝantojn je la 31-a de decembro 2008. Kun efiko de la 1-a de januaro 2011 Näfels estis integrita al la nova komunumo Glaruso Nordo.

Geografio
---------

Näfels situas ĉe la okcidenta bordo de la rivero Linth sude de la Linth-Ebenaĵo ĉe la enirejo al la Glarusa valo. Dum la ĉefa setlejo situas en la valo apud la rivero kaj havas urbecan karakteron, la komunumo etendiĝas okcidenten en montaran regionon de la Antaŭalpoj. Al la iama komnumo apartenas la Obersee-Valo kun la lageto Obersee. En okcidento la komunumon limiags la montopinto *Brünnelistock* kun alteco de 2133 m s.m. kaj en sudo Rautispitz kun alteco de 2283 m s.m. *Schijen* kun alteco de 2259 m s.m. kaj tute en sudokcidento *Mutteristock*, kiu kiun 2294 m s.m. estas la plej alta punkto de la komunumo. Pli norde paralele al la Obersee-Valo troviĝas la *Schwändi-Valo* ĉe kies orienta fino troviĝas la lageto Haslensee.

Näfels posedas multajn historiajn konstruaĵojn kiel ekzemple la "Freuler-Palacon", kiu estis kontruita inter la jaroj 1642 ĝis 1647 kaj gastigas la "Muzeon de la Lando Glaruso", aŭ la franciskana Monaĥejo Mariaburg, kiu situas sur monteto estiĝinta el restaĵoj de iama montofalo.

Najbaraj komunumoj ĝis la komunuma reformo
------------------------------------------

La iama politika komunumo Näfels limis en nordo al Oberurnen, en oriento al Mollis, en sudoriento al Netstal, en sudokcidento al Glarus, kaj en okcidento al Innerthal (SZ).

Trafiko
-------

Näfels situas ĉe la trajnlinio de Svisaj Federaciaj Fervojoj de Rapperswil tra Uznach al Glaruso kaj Linthal.

La plej proksima alveturejo al la svisa aŭtovojo A3 situas proksimume 2 kilometrojn norde de la antaŭa komunumo en Niederurnen.

Historio
--------

La 9-an de aprilo 1388 okazis en Näfels la Batalo de Näfels, dum kiu malplimulto de ĵurkomunumanoj venkis habsburgan armeon. Al la batalo memorigas memorejo kaj la ĉiujara Näfels-Pilgrimado (germane *Näfelserfahrt*).

Kadre de la Glarusa Komunumreformo la komunumo Näfels estos kun efiko de la 1-a de januaro 2011 kunigita kun al komunumoj Bilten, Filzbach, Mollis, Mühlehorn, Niederurnen, Oberurnen kaj Obstalden al la nova komunumo Glaruso Nordo.

Vidu ankaŭ
----------

* Batalo de Näfels
* Näfels-Mollis (stacidomo)

Notoj kaj referencoj
--------------------

1. ↑  Fonto: *Landeskarfte der Schweiz* (Landa Mapo de Svislando), 1:100000, folio 38 *Panixerpass* (Panikso-Pasejo)

Eksteraj ligiloj
----------------

* Oficiala retejo de la komunumo Näfels[*rompita ligilo*]
* Retejo de la Glarusa Landa Muzeo en Freuler-Palaco
* Näfels en la Historia Leksikono de Svislando

* Kategorio Näfels en la Vikimedia Komunejo (Multrimedaj datumoj)

Bildoj
------

* Freuler-Palaco en NäfelsFreuler-Palaco en Näfels
* Vilaĝeniro alvenante de OberurnenVilaĝeniro alvenante de Oberurnen

  


|  |  |  |  |
| --- | --- | --- | --- |
| 

| v • d • rKomunumoj de Kantono Glaruso |
| --- |
| ***Glaruso:*** Glaruso • Ennenda • Netstal • Riedern*Glaruso Nordo*: Bilten • Filzbach • Mollis • Mühlehorn • Näfels • Niederurnen • Oberurnen • Obstalden*Glaruso Sudo*: Betschwanden • Braunwald • Elm • Engi • Haslen • Linthal • Luchsingen • Matt • Mitlödi • Rüti • Schwanden • Schwändi • Sool | BlazonoBlazono |

 |


|  |  |
| --- | --- |
| Bibliotekoj | * PeEnEo: 324226
* GND: 7569376-8
* LCCN: n93098487
* VIAF: 139706293
* BNF: 12222321g
 |